Document ID: 31995D0279

ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Ιουλίου 1995 για τον καθορισμό ορισμένων διατάξεων εφαρμογής της απόφασης του Συμβουλίου της 93/588/ΕΟΚ σχετικά με τη θέσπιση προγράμματος κοινοτικής δράσης στον τομέα της επαγγελματικής κατάρτισης υπαλλήλων που είναι επιφορτισμένοι με θέματα άμεσης φορολογίας (95/279/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 93/588/ΕΟΚ του Συμβουλίου της 29ης Οκτωβρίου 1993 για τη θέσπιση προγράμματος κοινοτικής δράσης στον τομέα της επαγγελματικής κατάρτισης υπαλλήλων που είναι επιφορτισμένη με θέματα έμμεσης φορολογίας (Matthaeus-Tax) (1),
Εκτιμώντας:
ότι, σύμφωνα με το άρθρο 4 στοιχείο γ) της εν λόγω απόφασης, η Επιτροπή καλείται να θεσπίσει κοινά προγράμματα κατάρτισης για τους υπαλλήλους που είναι επιφορτισμένοι με θέματα έμμεσης φορολογίας 7 ότι τα εν λόγω προγράμματα είναι απαραίτητα προκειμένου να επιτευχθούν οι επιδιωκόμενοι στόχοι του προγράμματος Matthaeus-Tax και ιδίως η εξασφάλιση της καλύτερης εφαρμογής του κοινοτικού δικαίου.
ότι τα εν λόγω κοινά προγράμματα έχουν καταστεί απαραίτητα λόγω της ποικιλίας της εκπαίδευσης που παρέχεται στις σχολές για θέματα φορολογίας των κρατών μελών 7 ότι τα εν λόγω προγράμματα συνιστούν κατάλληλο μέσο που θα επιτρέψει την παροχή συγκρίσιμου επιπέδου κατάρτισης στους υπαλλήλους σε όλη την Κοινότητα 7 ότι είναι απαραίτητο να θεσπισθεί κατά προτεραιότητα ένα κοινό πρόγραμμα για υπαλλήλους σε στάδιο αρχικής κατάρτισης 7 ότι το εν λόγω πρόγραμμα πρέπει να αφορά το σύνολο των φορολογικών θεμάτων 7 ότι το εν λόγω πρόγραμμα πρέπει να δώσει έμφαση στη μελέτη των κοινοτικών οργάνων και των βάσεών τους δεδομένου ότι οι υπάλληλοι που είναι επιφορτισμένοι με θέματα έμμεσης φορολογίας καλούνται όλο και περισσότερο να εμπεδώσουν τα παραπάνω συστατικά κοινοτικά στοιχεία 7 ότι ορισμένες διεθνείς συμβάσεις αποτελούν σημαντική πηγή του κοινοτικού δικαίου και ότι οι υπάλληλοι που είναι επιφορτισμένοι με θέματα έμμεσης φορολογίας οφείλουν να γνωρίσουν τις διατάξεις που περιέχονται στις εν λόγω συμβάσεις και τις επιπτώσεις τους στο κοινοτικό δίκαιο 7 ότι το εν λόγω κοινό πρόγραμμα θα αποτελέσει στοιχείο ενοποίησης της παρεχόμενης εκπαίδευσης σε θέματα έμμεσης φορολογίας στην Κοινότητα και θα συμβάλει στη μεγαλύτερη συνειδητοποίηση, εκ μέρους των υπαλλήλων που είναι επιφορτισμένοι με θέματα έμμεσης φορολογίας, της όλο και περισσότερο κοινοτικής διάστασης που αποκτά το έργο τους 7 ότι τα μέτρα που προβλέπονται στην παρούσα απόφαση είναι σύμφωνα με τη γνωμοδότηση της επιτροπής Matthaeus-Tax,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο πλαίσιο των σχολών για θέματα έμμεσης φορολογίας των κρατών μελών θεσπίζεται κοινό πρόγραμμα επαγγελματικής κατάρτισης, το οποίο στο εξής αποκαλείται «κοινό πρόγραμμα» που απευθύνεται στους υπαλλήλους που είναι επιφορτισμέοι με θέματα έμμεσης φορολογίας, το περιεχόμενο του οποίου καθορίζεταιστο παράρτημα.
Άρθρο 2
Για τους σκοπούς της παρούσας απόφασης νοείται ως:
1. σχολή για θέματα έμμεσης φορολογίας: κάθε ίδρυμα ή τμήμα που παρέχει επαγγελματική κατάρτιση στους υπαλλήλους που είναι επιφορτισμένοι με θέματα έμμεσης φορολογίας,
2. υπάλληλοι σε στάδιο αρχικής κατάρτισης: τόσο οι υπάλληλοι που βρίσκονται στην αρχή της σταδιοδρομίας τους ή προάγονται σε άλλο βαθμό, όσο και οι ήδη εν ενεργεία υπάλληλοι, η προϋπηρεσία των οποίων στη σχετική διοικητική αρχή δεν υπερβαίνει τα 5 έτη.
Άρθρο 3
Το κοινό πρόγραμμα απευθύνεται στους αρμόδιους για θέματα έμμεσης φορολογίας υπαλλήλους που είναι επιφορτισμένοι με την εφαρμογή του κοινοτικού δικαίου, ανεξάρτητα από τον τόπο άσκησης των καθηκόντων τους.
Άρθρο 4
1. Το κοινό πρόγραμμα απευθύνεται σε όλους τους υπαλλήλους που βρίσκονται σε στάδιο αρχικής κατάρτισης.
2. Σε ό,τι αφορά τους υπαλλήλους που έχουν ολοκληρώσει την αρχική κατάρτιση, οι εθνικές διοικήσεις θα διοργανώσουν σεμινάρια συνεχούς κατάρτισης με αντικείμενο το κοινό πρόγραμμα κατάρτισης, στο μέτρο που τα εν λόγω σεμινάρια κριθούν απαραίτητα.
Άρθρο 5
Η εφαρμογή του κοινού προγράμματος πρέπει να πραγματοποιηθεί εντός της περιόδου που αντιστοιχεί στη διάρκεια της αρχικής κατάρτισης σε κάθε εθνική διοίκηση για την έμμεση φορολογία.
Σε περίπτωση που οι διοικήσεις για την έμμεση φορολογία δεν παρέχουν επί του παρόντος αρχική κατάρτιση, η περίοδος αυτή δεν μπορεί να υπερβαίνει τα τρία έτη.
Άρθρο 6
Κάθε κράτος μέλος κοινοποιεί στην Επιτροπή διατάξεις που εκδίδει και τις λεπτομέρειες εφαρμογής που υιοθετεί για την εφαρμογή του κοινού προγράμματος.
Άρθρο 7
Η εφαρμογή του κοινού προγράμματος δεν αποτελεί εμπόδιο για την εφαρμογή συμπληρωματικών εθνικών προγραμμάτων στις σχολές για θέματα έμμεσης φορολογίας.
Άρθρο 8
Τα κράτη μέλη εφαρμόζουν το κοινό πρόγραμμα από την 1η Ιουνίου 1995.
Άρθρο 9
Η παρούσα απόφαση απευθύνεται στα κράτη μέλη.
Βρυξέλλες, 12 Ιουλίου 1995.

Labels: 2
4
10
3
9
15